Na temelju članka 54. stavka 1. Zakona o ustanovama („Narodne novine“ broj 76/93., 29/97., 47/99., 35/08., 127/19. i 151/22.), članka 98. stavka 3. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20. i 151/22.) i članka 35. Statuta Osnovne škole Vidovec, Školski odbor Osnovne škole Vidovec na 12. sjednici održanoj dana 25. svibnja 2023. godine, uz prethodnu suglasnost Župana Varaždinske županije KLASA: 011-04/23-01/30, URBROJ: 2186-02/1-23-2, donosi

**IZMJENE I DOPUNE STATUTA OSNOVNE ŠKOLE VIDOVEC**

**Članak 1.**

U Statutu Osnovne škole Vidovec KLASA: 602-02/20-20/01, URBROJ: 2186-141-09-20-7 od 27.02.2020. godine, u članku 4. stavku 3. točka na kraju rečenice zamjenjuje se zarezom i dodaje se riječ: „Školska 4.“

**Članak 2.**

U članku 26. stavak 2. mijenja se i glasi:

„2) Škola ne može bez suglasnosti Osnivača steći, opteretiti ili otuđiti nekretnine bez obzira na njihovu vrijednost i pokretnu imovinu čija je vrijednost veća od 14.000,00 eura.“

**Članak 3.**

U članku 35. stavku 2. podstavak 12. mijenja se i glasi:

„- odlučuje uz suglasnost Osnivača o stjecanju, opterećivanju ili otuđivanju nekretnina bez obzira na njihovu vrijednost te pokretne imovine i investicijskim radovima čija je vrijednost veća od 14.000,00 eura„

**Članak 4.**

 U članku 37. umjesto riječi „članka 106. stavak 1.“ trebaju stajati riječi „članka 106. stavaka 1. i 2.“

**Članak 5.**

 U članku 48. umjesto riječi „članka 106. stavak 1.“ trebaju stajati riječi „članka 106. stavaka 1. i 2.“

**Članak 6.**

 U članku 66. stavku 1. podstavku 4. umjesto riječi „članka 106. stavak 1.“ trebaju stajati riječi „članka 106. stavaka 1. i 2.“

**Članak 7.**

 U članku 71. stavku 1. podstavak 26. mijenja se i glasi:

„ - sklapa samostalno pravne poslove o stjecanju, opterećivanju ili otuđivanju pokretne imovine te o investicijskim radovima u vrijednosti do 14.000,00 eura„

**Članak 8.**

U članku 78. stavku 1. točka 3. mijenja se i glasi:

**„**3. Iskustvo rada na projektima

-  suradnik ili voditelj na projektima u vrijednosti do 20.000,00 eura - 1 bod,

- suradnik ili voditelj na projektima čija je pojedinačna vrijednost veća  od 20.000,00 eura - 2 boda.“

**Članak 9.**

U članku 81. stavak 9. mijenja se i glasi:

„9) Svaki član nazočan na sjednici Učiteljskog vijeća, Vijeća roditelja, Radničkog vijeća/skupa radnika glasuje na način da na glasačkom listiću zaokruži redni broj ispred imena i prezimena samo jednog kandidata, a ako se glasuje o samo jednom kandidatu na glasački listić navodi se „za“ i „protiv“.“

Iza stavka 11. dodaje se novi stavak 12. koji glasi:

„12) Ako dva ili više kandidata dobiju isti broj glasova, glasovanje se ponavlja sve dok jedan od kandidata ne dobije veći broj glasova.“

Dosadašnji stavak 12. postaje stavak 13.

**Članak 10.**

Ove Izmjene i dopune Statuta stupaju na snagu osmog dana od dana objave na oglasnoj ploči Škole.

KLASA: 011-01/23-01/01

URBROJ: 2186-141-09-23-8

Vidovec, 25. svibnja 2023. godine

 Zamjenica predsjednice Školskog odbora:

Emina Ljubek v.r.

Ove Izmjene i dopune Statuta objavljene su na oglasnoj ploči Osnovne škole Vidovec dana 26. svibnja 2023. godine, a stupile su na snagu 3. lipnja 2023. godine.

 Ravnatelj:

Predrag Mašić v.r.